ที่ประชุมระดับรัฐมนตรีสภาไตรภาคียางพารา สมัยพิเศษ ปี 2562 เห็นพ้องหารือต่อ 5 มาตรการ รักษาเสถียรภาพยางอย่างยั่งยืน ในวันที่ 4 มีนาคมนี้
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยในการประชุมระดับรัฐมนตรีสภาไตรภาคียางพารา สมัยพิเศษ ปี 2562 ณ ห้องประชุมเจ้าพระยา โรงแรมแมนดาริน โอเรียลเต็ล กรุงเทพ ว่า ในการประชุมครั้งนี้ ทั้ง 3 ประเทศ ได้แก่ ไทย อินโดนีเซีย และมาเลเซีย จะได้มาประชุมเผื่อแต่งตั้งคณะทำงานร่วมในการค้นหาวิธีและมาตรการต่าง ๆ เพื่อให้ราคายางพารามีเสถียรภาพอย่างยั่งยืน          ภายหลังการประชุมในวันนี้แล้วทั้ง 3 ประเทศ โดยคณะทำงานอาวุโสจะหารือกันต่อไปในวันที่ 4 มีนาคมนี้ เพื่อหาข้อสรุปถึงมาตรการกำจัดการส่งออก ราว 2-3 แสนตัน / มาตรการส่งเสริมการใช้ยางภายในประเทศ /การบริหารจัดการผลผลิตในประเทศ(ลดซัพพลาย) / การจัดตั้งตลาดยางพาราในระดับภูมิภาค และ การจัดตั้งสภายางแห่งอาเซียน เพื่อเป็นเวทีให้ 3 ประเทศพูดคุยกัน        รัฐมนตรีว่าการกระทรวงเกษตรและสหกรณ์ กล่าวด้วยว่า ทั้ง 2 ประเทศไม่ได้กังวลใดๆ ต่อสต๊อคยางในประเทศของไทย แต่ที่น่ากังวลคือภาวะเศรษฐกิจโลกมากกว่า ทั้งนี้ ผู้แทน 2 ประเทศ ได้แก่ Dr.DARMIN NASUTION (ดอกเตอร์ดามิน นาสุเซอร์) มนตรีว่าการประสานงานด้านเศรษฐกิจ สาธารณรัฐอินโดนีเซีย และ Madam TERESA KOK SUH SIM (มาดามเทอร์เรซ่า คอก ซุน ซิม) รัฐมนตรีว่าการกระทรวงอุตสาหกรรมพื้นฐาน ประเทศมาเลเซีย ต่างเห็นพองต้องกันว่าเห็นด้วยกับการลดพื้นที่ปลูกยางไปเป็นปลูกพืชอื่นทดแทนของประเทศไทย